cyanic-selkie/wikianc huggingface dataset:
Վայրի պատմություններ
Վայրի պատմություններ (Relatos salvajes), ռեժիսոր Դամիան Շիֆրոնի կողմից 2014 թվականին նկարահանած արգենտինական կատակերգություն և դրամա։ Ֆիլմը ցուցադրվել է Կաննի կինոփառատոնի հիմնական մրցութային ծրագրի շրջանակներում, ինչպես նաև ընտրվել է «Օսկարի» «Լավագույն օտարալեզու ֆիլմ» անվանակարգում ։
Խմելյովկա (Մեծ Յուգի վտակ)
Ջրային գրանցամատյանի տվյալներ
Տվյալներն ըստ ջրային ռեսուրսների ֆեդերատիվ տեսչության.
Վայրի պատմություններ
Ֆիլմը բաղկացած է վեց կարճամետրաժ պատմություններից, որոնց միավորում է բռնության և վրեժի թեման ։
Խմելյովկա (Մեծ Յուգի վտակ)
Արտաքին հղումներ
Կատեգորիա:Ռուսաստանի գետեր Կատեգորիա:Վերին Վոլգայի ավազանային շրջանի գետեր
Վայրի պատմություններ
Սյուժե
«Պաստեռնակ» նախաբանում ինքնաթիռի երկու ուղևորներ հայտնաբերում են, որ նրան երկուսն էլ ինչ–որ Պաստեռնակի են ճանաչում։ Հետո նրանք հասկանում են, որ ինքնաթիռի բոլորին ուղևորներին միավորում է կապը այդ մարդու հետ։ «Առնետներ» մասում (Las Ratas) գիշերային հաստատության մատուցողուհին հասկանում է, որ իր միակ հաճախորդը վարկատուն է, ով հասել է իր հոր ինքնասպանությանը։ «Ուժեղագույնը» դրվագում (El más fuerte) Audi–ի վարորդ Դիեգոն անցնում է հնամյա Peugeot–ի վարորդին՝ ընթացքում վիրավորելով նրան։ Այս ամենից հետո Դիեգոյի մեքենայի անիվը փչանում է, և Peugeot–ի վարորդն է անցնում նրան։ «Փոքրիկ ռումբ» (Bombita) պատմության մեջ ապամոնտաժող Սիմոնի մեքենան են տարհանում, և նա բաց է թողնում իր դստեր ծննդյան տոնը, որից հետո որոշում է բողոքի ակցիա կազմակերպել։ Հինգերորդ՝ «Առաջարկություն» մասում (La Propuesta) հարուստ ընտանիքից մի տղա իր հոր մեքենայով վթարի է ենթարկում հղի կնոջ և հեռանում է դեպքի վայրից՝ օգնություն ցույց չտալով։ Իմանալով այդ մասին՝ հայրը զանգում է փաստաբանին, և նրանք պլան են կազմում, որի համաձայն՝ այգեպանը ողջ մեղքն իր վրա է վերցնում։ Վերջին պատմության մեջ՝ «Մինչ մահը չբաժանի մեզ» (Hasta que la muerte nos separe), հարսնացու Ռոմինան հարսանիքի ժամանակ իմանում է, որ իր ապագա ամուսինը դավաճանել է իրեն իր ընկերուհու հետ հարսանիքի ժամանակ, և նա որոշում է նրանցից վրեժխնդիր լինել։
Արտաքին հղումներ
Կատեգորիա:2014 ֆիլմեր Կատեգորիա:Իսպաներեն ֆիլմեր Կատեգորիա:Դրամա ֆիլմեր Կատեգորիա:Ֆիլմեր վրեժի մասին
Մարկո Բենասի
Մարկո Բենասի (Marco Benassi, ), իտալացի պրոֆեսիոնալ ֆուտբոլիստ։ Ներկայումս հանդես է գալիս Ֆիորենտինայի և Իտալիայի ազգային հավաքականի կազմում։ Խաղում է կենտրոնական կիսապաշտպանի դիրքում ։
Ինտեր Միլան
Ֆուտբոլիստի կարիերան Բենասին սկսել է Մոդենայում։ 2011 թվականի հունվարին նա միացավ Ինտեր Միլանին ։ 2012-13 մրցաշրջանում Բենասին ընդգրկվեց Ինտերի Եվրոպայի Լիգայի համար թիմում ։ 2012 թվականի հոկտեմբերին նա երկարաձգեց իր պայմանագիրը 5 տարով ։ Իր պրոֆեսիոնալ դեբյուտը նշեց նոյեմբերի 22-ին՝ թիմի մեկնարկային կազմում խաղադաշտ դուրս գալով Եվրոպայի Լիգայի Ռուբին Կազանի դեմ խաղում ։ Սերիա A-ում առաջին հանդիպումը անցկացրեց 2013 թվականի հունվարի 12-ին՝ Պեսկարայի դեմ խաղում ։ Իր առաջին գոլը պրոֆեսիոնալ կարիերայում խփեց փետրվարի 21-ին՝ Եվրոպայի Լիգայի 1/16 եզրափակչի Կլուժի դեմ խաղում ։ Իր առաջին մրցաշրջանում Բենասին անցկացրեց 13 հանդիպում՝ դառնալով 1 գոլի և 1 գոլային փոխանցման հեղինակ ։
2013 թվականի հուլիսի 9-ին Բենասին 1 տարվա վարձավճարով տեղափոխվեց Լիվորնո ։ Իր դեբյուտը ակումբի կազմում նշեց օգոստոսի 17-ին՝ փոխարինման մտնելով Իտալիայի գավաթի Սիենայի դեմ խաղում ։ Իր առաջին գոլը Սերիա A-ում խփեց 2014 թվականի հունվարի 26-ին՝ Սասուոլոյի դեմ խաղում՝ այս խաղում տալով նաև գոլային փոխանցում ։ Փետրվարի 16-ին իտալացին գոլային փոխանցում տվեց Կալյարիի դեմ խաղում, ապա հեռացվեց խաղադաշտից հանդիպման 90-րդ րոպեին ։ Մարտի 16-ին նա գոլի և գոլային փոխանցման հեղինակ դարձավ Բոլոնյայի դեմ խաղում՝ 2-1 հաշվով հաղթանակ պարգևելով իր թիմին ։ Լիվորնոյի կազմում Բենասին անցկացրեց 21 հանդիպում՝ դառնալով 2 գոլի և 4 գոլային փոխանցման հեղինակ ։
Տորինո
2014 թվականի հուլիսի 1-ին Բենասին համատեղ սեփականության գործարքով միացավ Տորինոյին ՝ դառնալով Դանիլո Դ'Ամբրոզիոյի տրանսֆերի մասը և ստանալով 94 համարի մարզաշապիկը։ Իր դեբյուտը Տորինոյի կազմում նշեց հուլիսի 31-ին՝ Եվրոպայի Լիգայի որակավորման 3-րդ փուլի Բրոմապոյկարնայի դեմ խաղում ։ Իր առաջին գոլը խփեց 2015 թվականի հունվարի 18-ին՝ Չեզենայի դեմ խաղում ։ Փետրվարի 1-ին նա 2 գոլային փոխանցում տվեց Սամպդորիայի դեմ խաղում ։ Մարտի 12-ին իտալացին հեռացվեց խաղադաշտից Եվրոպայի Լիգայի 1/8 եզրափակչի Զենիտ Սանկտ Պետերբուրգի դեմ խաղում՝ ստանալով երկրորդ դեղին քարտը հանդիպման 28-րդ րոպեին ։ Տորինոյի կազմում իր առաջին մրցաշրջանում Բենասին անցկացրեց 36 հանդիպում բոլոր մրցաշարերում՝ դառնալով 3 գոլի և 3 գոլային փոխանցման հեղինակ ։
2015 թվականի հունիսի 25-ին Տորինոն 3․3 միլիոն եվրոյի դիմաց գնեց Բենասիի լրիվ տրանսֆերը, իսկ իտալացին ստացավ 15 համարի մարզաշապիկը։ Սեպտեմբերի 27-ին ՝ Պալերմոյի դեմ խաղում նա կրկնեց Մարկո վան Բաստենի՝ Եվրո 1988-ի եզրափակչում խփած գնդակը՝ գեղեցիկ հարվածով գրավելով մրցակցի դարպասը  ։ Տորինոյի ավագի թևկապով առաջին հանդիպումը Բենասին անցկացրեց 2016 թվականի սեպտեմբերի 25-ին՝ Ռոմայի դեմ խաղում ։ 2017 թվականի հունվարի 16-ին նա գոլ խփեց Միլանի դեմ խաղում, իսկ հանդիպումն ավարտվեց 2-2 հաշվով ։ Տորինոյի կազմում Բենասին անցկացրեց 98 հանդիպում՝ դառնալով 12 գոլի և 10 գոլային փոխանցման հեղինակ։
Ֆիորենտինա
2017 թվականի օգոստոսի 9-ին Բենասին 5 տարվա պայմանագիր կնքեց Ֆիորենտինայի հետ  ։ Իր դեբյուտը նշեց օգոստոսի 20-ին՝ թիմի մեկնարկային կազմում խաղադաշտ դուրս գալով Ինտեր Միլանի դեմ խաղում ։ Իր առաջին գոլը խփեց հոկտեմբերի 22-ին՝ Բենևենտոյի դեմ խաղում ։ Հոկտեմբերի 25-ին իտալացին գոլի և գոլային փոխանցման հեղինակ դարձավ Տորինոյի դեմ խաղում ։ Հոկտեմբերի 29-ին նա գոլ խփեց Կրոտոնեի դեմ խաղում, սակայն Ֆիորենտինան պարտվեց 2-1 հաշվով ։ 2017-18 մրցաշրջանում Բենասին անցկացրեց 37 հանդիպում՝ դառնալով 5 գոլի և 3 գոլային փոխանցման հեղինակ ։
Միջազգային կարիերա
Բենասին ներկայացրել է Իտալիան տարբեր տարիքային երիտասարդական հավաքականներում։ 2015 թվականին նա մինչև 21 տարեկանների հավաքականի կազմում մասնակցեց Եվրոպայի առաջնությանը՝ անցկացնելով 2 հանդիպում ։ Բենասին դուբլ ձևակերպեց Անգլիայի դեմ խաղում, սակայն Իտալիան դուրս մնաց խմբային փուլից ։ 2017 թվականին նա նա որպես Մ21 հավաքականի ավագ կրկին մասնակցեց Եվրոպայի առաջնությանը ։ Այստեղ նա անցկացրեց 3 հանդիպում , իսկ Իտալիան հասավ մրցաշարի կիսաեզրափակիչ, որտեղ 3-1 հաշվով պարտվեց Իսպանիային  ։
2018 թվականի սեպտեմբերին Բենասին Ռոբերտո Մանչինիի կողմից կրկին հրավիրվեց Իտալիայի ազգային հավաքական՝ Լեհաստանի և Պորտուգալիայի դեմ խաղերի համար , սակայն նորից խաղադաշտ դուրս չեկավ  ։
Ակումբային վիճակագրություն
2018 թվականի հոկտեմբերի 7-ի դրությամբ
Արտաքին հղումներ
Կատեգորիա:Ֆուտբոլի կիսապաշտպաններ Կատեգորիա:Իտալացի ֆուտբոլիստներ Կատեգորիա:Իտալիայի հավաքականի ֆուտբոլիստներ Կատեգորիա:Մոդենայի ֆուտբոլիստներ Կատեգորիա:Ինտեր Միլանի ֆուտբոլիստներ Կատեգորիա:Լիվորնոյի ֆուտբոլիստներ Կատեգորիա:Տորինոյի ֆուտբոլիստներ Կատեգորիա:Ֆիորենտինայի ֆուտբոլիստներ
Սան Վիտո Կիետինո
Սան Վիտո Կիետինո ( San Vito Chietino), կոմունա Իտալիայում, գտնվում է Աբրուցո մարզում՝ Կիետիի գավառում ։
Բնակչությունը կազմում է 4919 մարդ։ Խտությունը՝ 306 մարդ/կմ²։ Տարածքը՝ 16 կմ²։ Փոստային ինդեքս 66038։ Հեռախոսային կոդ՝ (+39) 0872։
Բնակավայրի հովանավորը Սուրբ Սան Վիտոն է։ Տոնը նշվում է անեն տարի հունիսի 15-ին։
Ծանոթագրություններ
Կատեգորիա:Իտալիայի բնակավայրեր
Ալ-Ռակկայի մարզ
Ալ-Ռակկա (مُحافظة الرقة), մարզի կարգավիճակ ունեցող վարչական միավոր Սիրիայի Արաբական Հանրապետության հյուսիսում։ Ունի 19 616 կմ² տարածք և 854 000 բնակչություն ։
Վարչական կենտրոնը Ալ-Ռակկա քաղաքն է։
Աշխարհագրություն
Հյուսիս-արևելքում սահմանակցում է Ալ-Հասաքայի մարզի, արևելքում՝ Դեյր-էլ-Զորի մարզի, հարավում՝ Հոմսի մարզի, հարավ-արևմուտքում՝ Համայի մարզի, արևմուտքում՝ Հալեպի մարզի, հյուսիսում՝ Թուրքիայի հետ։ Մարզի տարածքով արևմուտքից արևելք հոսում է Եփրատ գետը, որի ափին է տեղակայված Ալ-Ասադ ջրամբարը («Ասադի լիճը»)։
Նորման Ֆինկելշթեյն
Նորման Ֆինկելշթեյն (Norman G. Finkelstein, ), ամերիկացի քաղաքագետ և գրող, «Հոլոքոստի արդյունաբերություն» գրքի հեղինակ։
Կենսագրություն
Ծնվել է 1953 թվականի դեկտեմբերի 8-ին։ Նրա ծնողները Երկրորդ համաշխարհային պատերազմի տարիներին ապրել են Վարշավայում և անցել են Վարշավայի գետտոյի և համակենտրոնացման ճամբարների միջով։ Մայրը եղել է Մայդանեկի բանտարկյալ, հայրը եղել էր Օսվենցիմում։ Պատերազմից հետո ծնողները հանդիպել են Ավստրիայի Լինց քաղաքի տեղահանվածների ճամբարում և ապա արտագաղթել ԱՄՆ, որտեղ հայրը եղել է գործարանային աշխատող, իսկ մայրը` տնային տնտեսուհի, հետո՝ հաշվապահ։
Ֆինկելշթայնը մեծացել է Նյու Յորքում։ Ավարտել է Ջեյմս Մեդիսոնի անվան դպրոցը, հետո 1974 թվականին ավարտել է Բինգհեմփթոնի համալսարանը։ Դրանից հետո Նորմանը կրթությունը շարունակել է Փարիզում։ 1980 թվականին Փրինսթոնի համալսարանում ստացել է քաղաքագետի մագիստրոսի աստիճան, այնուհետև ստացել է քաղաքական փիլիսոփայության դոկտորի աստիճան։
Նրա դոկտորական աշխատանքը նվիրված էր սիոնիզմին, իսկ «Հոլոքոստի արդյունաբերություն» գիրքը հանգեցրեց բուռն բանավեճերի և Հոլոքոստը ժխտողների մեջ որոշակի ժողովրդականություն ձեռք բերեց։ Գրքում հեղինակը պնդում է, որ Հոլոքոստի թեման օգտագործվում է Իսրայելի և մի քանի հրեական կազմակերպությունների կողմից՝ նյութական օգուտներ ստանալու, ինչպես նաև գաղափարական նպատակների համար։
Ֆինկելշթայնը դասավանդել է Ռատգերսկի, Նյու Յորքի համալսարաններում, Բրուկլինի և Հանտերի քոլեջներում, կաթոլիկ համալսարանում, Յեյլի և Օքսֆորդի համալսարաններում։ 2000 թվականին Ֆինկելշթայմը հայտարարեց, որ երբեք հոդվածներ չի հրատարակել գիտական ամսագրերում ։
Արտաքին հղումներ
Կատեգորիա:Ամերիկացի քաղաքագետներ Կատեգորիա:Ամերիկացի գրողներ Կատեգորիա:Գրողներ այբբենական կարգով Կատեգորիա:Փրինսթոնի համալսարանի շրջանավարտներ Կատեգորիա:Ամերիկացի պատմաբաններ Կատեգորիա:Իրավապաշտպաններ Կատեգորիա:Ամերիկացի աթեիստներ
Վասո Չուբրիլովիչ
Վասո Չուբրիլովիչ (Васо Чубриловић, ), հարավսլավցի սերբ պատմաբան։
Կենսագրություն
Լինելով գիմնազիայի աշակերտ, եղել է «Մլադա Բոսնա» կազմակերպությունում։ Մասնակցել է Ֆրանց Սարաևոյի մահափորձին։ Դատապարտվել է 16 տարի ազատազրկման։ 1918 թվականին Ավստրո-Հունգարիայի փլուզման ժամանակ բանտից ազատ է արձակվել։
Ավարտել է Սարաևոյի գիմնազիան (1919)։ 1922 թվականին ավարտել է Բելգրադի համալսարանի փիլիսոփայական ֆակուլտետը։
Սրեմսկա-Միտրովիցայի, Սարաևոյի և Բելգրադի գիմնազիաներում աշխատել է որպես պատմության ուսուցիչ։
1937 թվականին կազմել է «Արնաուտովի վտարումը» հուշագիրը (Iseljavanje Arnauta), որում առաջարկել է Թուրքիայից վտարել է մի քանի հարյուր հազար ալբանացիների։ Հուշագիրը ներկայացվել է Ստոյադինովիչի կառավարությանը։
1939 թվականին Բելգրադի համալսարանի պրոֆեսոր էր։
Երկրորդ համաշխարհային պատերազմի ժամանակ հակա-գերմանական քարոզչության պատճառով ձերբակալվել է գերմանական օկուպացիոն իշխանությունների կողմից, և գտնվում էր անազատության մեջ Բենիցեի համակենտրոնացման ճամբարում։ Ազատվել է 1943 թվականին և մինչև պատերազմի ավարտն ապրել է Բելգրադում։
Հետպատերազմյան տարիներին եղել է Հարավսլավիայի Սոցիալիստական Ֆեդերատիվ Հանրապետության կառավարության նախարար։ 1946-1967 թվականներին եղել է Բելգրադի համալսարանի նոր պատմության ամբիոնի վարիչ։
1961 թվականից՝ Սերբիայի գիտությունների և արվեստի ակադեմիայի ակադեմիկոս։ :
Աղբյուրներ
Կատեգորիա:Սերբ պատմաբաններ Կատեգորիա:Խորվաթիայի պատմություն Կատեգորիա:Քաղաքական գործիչներ Կատեգորիա:Բելգրադի համալսարանի շրջանավարտներ Կատեգորիա:Հարավսլավիայի քաղաքական գործիչներ Կատեգորիա:ԽՍՀՄ ԳԱ արտասահմանյան անդամներ
Աելիտա Դոլուխանյան
Աելիտա Գուրգենի Դոլուխանյան, գրականագետ։ Բանասիրական գիտությունների դոկտոր (1989), պրոֆեսոր (1990), ՀՀ ԳԱԱ թղթակից անդամ (2010)։ ՀՀ մշակույթի վաստակավոր գործիչ (2012)։ Հայաստանի գրողների միության անդամ (2001)։
Կենսագրություն
Աելիտա Դոլուխանյանը ծնվել է 1942 թվականին Ազիզբեկովում։ 1959 թվականին ավարտել է Երևանի Ստեփան Շահումյանի անվան թիվ 1 միջնակարգ դպրոցը, 1964 թվականին՝ Խաչատուր Աբովյանի անվան հայկական պետական մանկավարժական ինստիտուտի պատմալեզվագրական ֆակուլտետը, սովորել է նաև ասպիրանտուրայում։ 1969-1990 թվականներին եղել է ինստիտուտի հայ գրականության ամբիոնի դոցենտ, 1990 թվականից պրոֆեսոր, հայ գրականության և նրա դասավանդման մեթոդիկայի ամբիոնի վարիչ։ Մանուկ Աբեղյանի անվան գրականության ինստիտուտի մասնագիտացված խորհրդի անդամ է, Խաչատուր Աբովյանի անվան ՀՊՄՀ կառավարման խորհրդի անդամ, ՀՀ նախագահի մրցանակի հանձնախմբի անդամ։
Դոլուխանյանի հեղինակած գրականագիտական հոդվածները լույս են տեսել ռուսերեն, ֆրանսերեն, լեհերեն, անգլերեն։ Հրատարակել է «Եվրոպացի հայագետներ» մատենաշարի վեց հատորները։ Թարգմանություններ է կատարել ռուսերենից, անգլերենից, ֆրանսերենից։ Մասնակցել է միջազգային գիտաժողովների Հայաստանում, Վրաստանում, Ֆրանսիայում, ԱՄՆ-ում և այլուր  ։
Արտաքին հղումներ
Կատեգորիա:Հայ գրականագետներ Կատեգորիա:Բանասիրական գիտությունների դոկտորներ Կատեգորիա:Հայ պրոֆեսորներ Կատեգորիա:ՀՀ ԳԱԱ թղթակից անդամներ
Վարուժան Օլքինյան
Վարուժան Գևորգի Օլքինյան, հայ հաղորդավար, մեկնաբան, ՀՀ վաստակավոր լրագրող (2006)։
Կենսագրություն
Վարուժան Օլքինյանը ծնվել է 1947 թվականի հոկտեմբերի 22-ին, Երևանում։ 1971 թվականից աշխատել է Հայաստանի Ազգային ռադիոյում, հեռուստաընկերությունում։ 1970-ականների սկզբին 2 տարի աշխատել է «Արմենպրես» լրատվական գործակալությունում։ Հայաստանի Հանրային ռադիոյով վարում է «Ռադիոլուր» լրատական ծրագիրը։ Դասավանդում է Խաչատուր Աբովյանի անվան մանկավարժական համալսարանի Հեռուստառադիոլրագրության ամբիոնում ։ 2013 թվականին Վարուժան Օլքինյանի մասնակցությամբ ստեղծվել է Գրիգոր Նարեկացու «Մատյան ողբերգության» պոեմի աուդիոտարբերակը՝ ձայնասկավառակի տեսքով ։
Արտաքին հղումներ
Կատեգորիա:1947 ծնունդներ Կատեգորիա:Հոկտեմբերի 22 ծնունդներ Կատեգորիա:Երևան քաղաքում ծնվածներ Կատեգորիա:Հայ հաղորդավարներ Կատեգորիա:ՀՀ վաստակավոր լրագրողներ
Ուլոմկա (գետ)
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Մոլոգա գետն է։ Գետի գետային ավազանը՝ Վերին Վոլգայից մինչև Կույբիշի։
Արտաքին հղումներ
Կատեգորիա:Ռուսաստանի գետեր Կատեգորիա:Վերին Վոլգայի ավազանային շրջանի գետեր
Բերտա Լիպշից
Բերտա Լիպշից (ի ծնե՝ Բերտա Կիտրոսեր, արտագաղթելուց հետո՝ Կիտրոսսեր, (Bertha Kitrosser (Berthe Lipchitz), ), բանաստեղծուհի, գրող։
Քանդակագործ Ժակ Լիպշիցի կինը և մուսան։
Կենսագրություն
Բերտա Կիտրոսերը ծնվել է Սորոկի գավառական քաղաքում, Մոիսեյ Կիտրոսերի և նրա կնոջ՝ Սառայի ընտանիքում ։ Փարիզ արտագաղթելուց հետո ամուսնացել է գնդապետ և հետագայում խորհրդային դրամատուրգ Միխայիլ Վլադիմիրովիչ Շիմկևիչի (1885—1942)՝ կենդանաբան Վլադիմիր Շիմկևիչի որդու հետ ։ Այդ ամուսնությունից 1913 թվականին ծնվել է նրանց միակ որդին՝ Անդրեյ Շիմկևիչը (André Schimkéwitsch)   ։ Գրել է ռուսերեն բանաստեղծություններ ։ 1915 թվականին ծանոթացել է քանդակագործ Ժակ Լիպշիցի հետ, որի հետ մեկ տարի անց ամուսնացել է։ Ամուսնական զույգը բնակություն է հաստատել քանդակագործ Կոնստանդին Բրանկուզիի նախկին բնակարանում (54 rue de Montparnasse)։ 1916 թվականին Ժակ և Բերտա Լիպշիցների դիմանկարն է ստեղծել ընտանիքի ընկեր Ամեդեո Մոդիլիանին ։ Այդ նույն թվականին Բերտա Լիպշիցի դիմանկարը կուբիզմի ոճով նկարել է Դիեգո Ռիվերան ։ 1918 թվականին նրա դիմանկարն է ստեղծել Խուան Գրիսը (Portrait de Madame Berthe Lipchitz)։ Կնոջ մի քանի դիմաքանդակներն է ստեղծել հենց Ժակ Լիպշիցը 1920 թվականին։ Լիպշիցները մտերիմ են եղել Խուան Գրիսի և Վիսենտե Ուիդոբրոյի ընտանիքների հետ, որոնք ապրում էին Բուլոնի Բիյանկուրում՝ նրանց հարևանությամբ։
1940 թվականի մայիսին Լիպշիցները լքել են Փարիզը և Ֆրանսիայի՝ բռնազավթումից ազատ հարավային տարածքով փախել են Նյու Յորք (1941) ։ 1946 թվականին Լիպշիցները վերադարձել են Ֆրանսիա, սակայն Ժակ կրկին շուտով մեկնել է ԱՄՆ, իսկ Բերտան մնացել է Ֆրանսիայում և բնակություն հաստատել Բուլոնի Բիյանկուրում։ Բաժանումից հետո Բերտայի և Ժակի նամակագրությունը (1948—1972, նա այդ ժամանակ իր երկրորդ կնոջ՝ Յուլլա Հալբերշտադտի (1911—2003) հետ գտնվում էր Կապրիում) պահպանվում է Պոմպիդու կենտրոնում Լիպշիցի արխիվում։ Թաղվել է Սենտ Ժենեվև դե Բուա ռուսական գերեզմանատանը, որդու կողքին ։
Ընտանիք
Բերտա Լիպշիցի ազգականը խորհրդային և իսրայելական քիմիկոս Նաում Կիտրոսկին է (1929, Բելցի-2009, Երուսաղեմ), իրավապաշտպան Ի. Կիտրոսկի-Մեյմանի առաջին ամուսինը  ։
Մյուս ազգականը ֆրանսիացի լուսանկարիչ Իսահակ Խունովիչ (Նիկոլաևիչ) Կիտրոսերն է (Isaac Kitrosser, 1899, Սորոկի-1984, Փարիզ), մասնագիտությանբ՝ ճարտարագետ ։
Արտաքին հղումներ
Կատեգորիա:Բնորդուհիներ Կատեգորիա:Ռուս բանաստեղծուհիներ
Միխայիլ Ակսելոս
Միխայիլ Ակսելոս  (Μιχαήλ Αξελός, ),  XX դարի հույն նկարիչ։
Կենսագրություն
Միխայիլ Ակսելոսը ծնվել է 1877 թվականին Սիտիյա քաղաքում, որն այդ ժամանակ գտնվում էր Օսմանյան կայսրության հսկողության տակ մտնող Կրետե կղզու հյուսիս-արևելքում։
Նրա պապը 1821-1829 թվականներին հունական հեղափոխության ժամանակ եղել է ապստամբների զինվորական ղեկավարը։ Ազատագրական ճակատամարտի ավարտին և «Մեծ տերությունների» հարկադրանքով վերածնված հունական պետության սահմաններից դուրս։
Նկարիչը 1960 թվականին մասնակցել է «Պանելինյան ցուցահանդես»-ին։
Միխայիլ Ակսելոսը մահացել է 1965 թվականին Հունաստանի Աթենք քաղաքում։
Ծանոթագրություններ
Կատեգորիա:1877 ծնունդներ Կատեգորիա:1965 մահեր Կատեգորիա:Հույն նկարիչներ Կատեգորիա:Նկարիչներ այբբենական կարգով Կատեգորիա:20-րդ դարի նկարիչներ
Խորհրդավոր պարտեզը (ֆիլմ, 2020)
«Խորհրդավոր պարտեզը»(The Secret Garden), ռեժիսոր Մարկ Մանդենի ֆանտաստիկ ֆիլմը, որը հիմնված է բրիտանացի գրող Ֆրենսիս Էլիզա Բարնեթի դասական վեպի վրա, որն առաջին անգամ լույս է տեսել 1911 թվականին։ Ֆիլմում գլխավոր դերերը խաղացել են Քոլին Ֆերտը, Ջուլի Ուոլթերսը և Դիքսի Էգրիքսը։ Պրոդյուսերը Դևիդ Հայմանն է։
Սյուժե
Հանկարծակի որբացած Մերին (Դիքսի Էգերիքսը) ստիպված է տեղափոխվել հորեղբոր գաղտնիքներով պարուրված առանձնատունը Անգլիայում(Քոլին Ֆիրթ)։ Ըստ կանոնների խստիվ արգելված է սենյակից դուրս գալ ևշրջել հսկայական տան միջանցքներով, բայց մի օր Մերին կգտնի գաղտնի դուռ, որը տանում է դեպի զարմանալի աշխարհ, որտեղ իրականանում է յուրաքանչյուր ցանկություն `խորհրդավոր այգի...
Արտադրություն
2016-ի հունիսին հաղորդվել է, որ Heyday Films և StudioCanal ընկերությունները միավորվել են  նկարահանելու «Խորհրդավոր պարտեզ» գրքի նոր տարբերակը և վարձել են Ջեք Թորնին`սցենարը գրելու համար ։
2018 թվականի հունվարին Մարկ Մանդենը նշանակվել է առաջիկա ֆիլմի ռեժիսոր։ Ապրիլին Քոլին Ֆերթը և Ջուլի Ուոլթերսը միացել են դերասանական կազմին ։ Ամսվա վերջին նկարահանումները մեկնարկել են ։
Ֆիլմի մի մասը նկարահանվել է Յորքշիրում ։ Նկարահանումները տեղի են ունեցել Այֆորդ Մենորի պարտեզներում, Բատի մերձակայքում և Բոդնանսի պարտեզում ՝ Հյուսիսային Ուելսի Քոնվեի շրջակայքում ։ Նկարահանման վայրերը ներառում ենrebah Gardens, Cornwall, Abbotsbury Subtropical Gardens, Dorset & Puzzlewood, Forest of Dean и Helmsley Walled Garden հյուսիսային Յորկշիրում։
Սկզբնապես, 2018 թվականի մայիսին, ֆիլմը գնվել է Global Road Entertainment- ի կողմից Հյուսիսային Ամերիկայում ցուցադրության համար։ 2019-ի մարտին ցուցադրման իրավունքն են ձեռք բերել նաև STXfilms- ում  ։
Մարքեթինգ
StudioCanal ընկերությունը 2019 թվականի սեպտեմբերի 17-ին հրապարակել է ֆիլմի առաջին թրեյլերը։ Դրա տեղայնացված տարբերակը համցանցում հայտնվել է հոկտեմբերի 31-ին։
Թողարկման ամսաթիվ
Ֆրանսիայում «Խորհրդավոր պարտեզը» ֆիլմի պրեմիերան տեղի կունենա ապրիլի 15-ին, Մեծ Բրիտանիայում, ապրիլի 17-ին, Ռուսաստանում ՝ ապրիլի 30-ին։ Ցուցադրության իրավունք ձեռք են բերել նաև Ավստրալիան, Իտալիան, Նոր Զելանդիան, Իռլանդիան, ԱՄՆ-ն, Հունաստանը, Վիետնամը և Պորտուգալիան։
Արտաքին հղումներ
Կատեգորիա:2020 ֆիլմեր Կատեգորիա:Անգլերեն ֆիլմեր Կատեգորիա:Բրիտանական ֆենտեզի ֆիլմեր Կատեգորիա:StudioCanal ֆիլմեր Կատեգորիա:Բրիտանական դրամա ֆիլմեր Կատեգորիա:Մեծ Բրիտանիայում նկարահանված ֆիլմեր Կատեգորիա:Ֆենտեզի ֆիլմեր Կատեգորիա:Վեպերի էկրանավորումներ Կատեգորիա:Ամերիկյան վեպերի էկրանավորումներ Կատեգորիա:Բրիտանական վեպերի էկրանավորումներ Կատեգորիա:Մանկական ֆիլմեր Կատեգորիա:Ֆիլմեր, որոնց գործողությունները տեղի են ունենում Անգլիայում Կատեգորիա:Անգլիայում նկարահանված ֆիլմեր Կատեգորիա:STX Entertainment ֆիլմեր Կատեգորիա:Ֆիլմեր դեռահասների համար Կատեգորիա:Ուելսում նկարահանված ֆիլմեր Կատեգորիա:Ֆրանսիական ֆանտաստիկ ֆիլմեր
Կադմուսի ճակատամարտ
Կադմուսի ճակատամարտ, կռիվ, Լյուդովիկոս VII-ի գլխավորած խաչակրաց բանակի և Իկոնիայի սուլթանության սելջուկ զորքի միջև 1148 թվականին, տեղի է ունեցել Լաոդիկայում և ավարտվել է խաչակիրների ջախջախումով ։
Նախապատմություն
Թագավոր Լյուդովիկոս VII-ի գլխավորությամբ ֆրանսիական խաչակրաց բանակը Եվրոպայի Փոքր Ասիայի ճանապարհով հասել են Երուսաղեմ։ Նա որոշում է անցնել Փոքր Ասիայի ափի երնայնքով, քանի որ կայս Կոնրադ III-ի և իր բանակի պարտությունը Դորիլեյի ճակատամարտում հասկացրեց, որ Անատոլիայի շրջանով ներքին շարժումը շատ վտանգավոր է։ 1147 թվականի դեկտեմբերի սկզբին ֆրանսիական բանակը հին Էֆես քաղաքի տարածքում կանգնեց, որպեսզի մի փոքր հանգստանա, մինչև շարունակեր ճանապարհը Մեանդրի գետի երկարությամբ և դուրս գար Անթալյայի նավահանգիստ ։
Թուրքերի հարձակումը Մեանդրի գետի դարանից ավարտվեց անհաջողությամբ, և ֆրանկները շարունակեցին շարժումը դեպի Լաոդիկեա, որտեղ նրանք հասան հունվարի 6-ին Սուրբ Ծնունդի օրը։ Այնուհետև նրանք շարժվեցին դեպի լեռը, որը առանձնացնում էր Ֆրիգիան Պիիդիայից։
Մանդելայի տուն
Նելսոն Մանդելայի ազգային թանգարան (Nelson Mandela National Museum), հաճախ անվանում են Մանդելայի տուն (Mandela House), տուն Հարավային Աֆրիկայի Սոուետո քաղաքի Օռլանդո Վեսթ թաունշիփի Վիլակազի փողոցում, որտեղ Նելսոն Մանդելան ապրել է 1946-1962 թվականներին։ Տեղակայված է Վիլակազի և Նգականե փողոցների անկյունի թիվ 8115 հասցեում, հոգևորական Դեսմունդ Տուտուի տնից ոչ հեռու ։
1997 թվականի սեպտեմբերի 1-ին Մանդելան տունը նվիրաբերել է Սոուետոյի ժառանգության խնամակալությանը (որի հիմնադիրն ինքն էր) որպես թանգարան գործարկելու համար։
Չերմակսա (Չերմասոլայի վտակ)
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Մոլոգա գետն է։ Գետի գետային ավազանը՝ Վերին Վոլգայից մինչև Կույբիշի։
Մանդելայի տուն
1999 թվականին թանգարանը դարձել է Ազգային ժառանգության օբյեկտ ։
Չերմակսա (Չերմասոլայի վտակ)
Ջրային գրանցամատյանի տվյալներ
Տվյալներն ըստ ջրային ռեսուրսների ֆեդերատիվ տեսչության.
Մանդելայի տուն
Առանձնահատկություններ
Տունը մեկ հարկանի կարմիր աղյուսե շինություն է՝ կառուցված 1945 թվականին։ Պատերի վրա կան փամփուշտների անցքեր, իսկ ճակատային մասում վառված հետքեր Մոլոտովի կոկտեյլով հարձակման հետևանքով։ Ներսում կա յուրօրինակ կահույք և հուշանկյուն, այդ թվում`լուսանկարներ, Նելսոն Մանդելային ուղղված մեջբերումներ և Շուգար Ռեյ Լեոնարդի կողմից Մանդելային տրված աշխարհի առաջնության գոտին ։
Չերմակսա (Չերմասոլայի վտակ)
Արտաքին հղումներ
Կատեգորիա:Ռուսաստանի գետեր Կատեգորիա:Վերին Վոլգայի ավազանային շրջանի գետեր
Մանդելայի տուն
Առանձնահատկություններ
2009 թվականից հաստատությունն ունի այցելուների կենտրոն և փոքր թանգարան ։
Մանդելայի առանձնատուն
Որպես Հարավային Աֆրիկայի նախագահ Մանդելայի մասնավոր կեցավայրը Յոհաննեսբուրգի Հաֆթոն կալվածքի Մանդելայի առանձնատունն էր, որը Մանդելայի մահից հետո անցել է Զինդզի Մանդելա ընտանեկան խնամակալությանը ։
Ժողովրդականություն
1999 թվականին Սոուետոն Հարավային Աֆրիկայի զբոսաշրջիկների համար 16-րդ ամենահայտնի վայրն էր, որը մասամբ վերագրվում էր 1997 թվականի դեկտեմբերին Մանդելայի տան բացմամբ ։
Պատմություն
1990 թվականին բանտից ազատվելուց հետո Մանդելան վերադարձել է տուն, չնայած կառավարության պաշտոնյաների առաջարկներին, որ նա ավելի ապահով տուն գտնի։ Դեպի Սոուետոյի տուն իրեն ողջունող ամբոխին Մանդելան ասել է. «Վերջապես տուն եմ եկել» ։ 11 օր տանն անցկացնելուց հետո նա կրկին վերադարձավ ։
Հետագայում իր ինքնակենսագրականում նա գրում է. Այդ գիշեր Վիննիի հետ ես վերադարձա Օռլանդո Վեսթի թիվ 8115 տուն։ Լոկ այդ օրը ես սրտով հասկացա, որ հեռացել եմ բանտից։ Ինձ համար թիվ 8115 տունը իմ աշխարհի կենտրոնն էր, իմ մտավոր աշխարհագրության X-ը :
Վերանորոգում
2007 թվականին Սոուետոյի ժառանգության խնամակալությունը որոշեց, որ Մանդելայի տունը լուրջ ուշադրության կարիք ունի։ Խնդիրների թվում էին տան ֆիզիկական վիճակը, դրա բովանդակությունը, այցելուների բացակայությունը, ուղեկցողների վերապատրաստման բացակայությունը և հետևողական ուղերձի բացակայությունը։ Չկար նաև ցուցահանդեսային բովանդակություն և ցուցադրություններ։
Համապատասխանաբար, 2008 թվականի հունիսին Սոուետոյի ժառանգության խնամակալությունն ավելի մեծ ուշադրություն հատկացրեց Մանդելայի տանը։ Գործարկվեց նոր տուրիստական կենտրոն, սկսվեցին վերականգնման աշխատանքներ, նշանակվեց բարձրակարգ կուրատոր, պլանավորվեց աշխատակազմի վերապատրաստման ծրագիր։ 2008 թվականի ապրիլին շենքը փակվեց հանրության համար և շինարարական աշխատանքները սկսվեցին 2008 թվականի հուլիսի 18-ին։
Հանրության համար վերաբացվել է 2009 թվականի մարտի 19-ին ։
Արտաքին հղումներ
Կատեգորիա:Յոհաննեսբուրգի թանգարաններ Կատեգորիա:Նելսոն Մանդելա Կատեգորիա:Հարավային Աֆրիկայի տներ Կատեգորիա:1997 հիմնադրված թանգարաններ Կատեգորիա:Հարավային Աֆրիկայի կենսագրական թանգարաններ Կատեգորիա:Սոուետոյի շենքեր և կառույցներ
Չեզարե Բալբո
Չեզարե Բալբո (Cesare Balbo, {ԱԾ}}), իտալական քաղաքական գործիչ, կոմս, պատմաբան, գրող, իտալական ազգային–ազատագրական և միավորման շարժման չափավոր–ազատամտական հոսանքի գաղափարախոս։
«Իտալիայի հույսերը» (1844) աշխատության մեջ մերժելով պայքարի հեղափոխական մեթոդները՝ հանդես է եկել Իտալիան «վերևից» միավորելու օգտին։ Իտալական հողերը ավստրիական տիրապետությունից ազատագրելու միակ ուղին տեսնում էր Օսմանյան կայսրության փլուզման մեջ, ենթադրելով, որ տիրելով թուրքերից ազատված Բալկաններին՝ Ավստրիան կամովին կհրաժարվի Լոմբարդո–Վենետիկյան մարզից։ 1848 թվականին (մարտ–հուլիս) Բալբո առաջին սահմանադրական կաբինետի ղեկավարն էր Պիեմոնտում։
Ծանոթագրություններ
Կատեգորիա:Իտալացի պատմաբաններ Կատեգորիա:Իտալիայի քաղաքական գործիչներ Կատեգորիա:Իտալացի գրողներ Կատեգորիա:Իտալացի թարգմանիչներ
Ալեքսանդր Դանիլով
Ալեքսանդր Անատոլևիչ Դանիլով (Аляксандр Анатолевіч Данілаў, ), բելառուս ֆուտբոլիստ, կիսապաշտպան։
Կարիերա
Ալեքսանդր Դանիլովն իր կարիերան սկսել է Գոմելի մանկապատանեկան մարզադպրոցում Բելառուսի ճանաչված մարզիչներ Վիկտոր Կորոտկևիչի ու Վլադիմիր Ագեևի գլխավորությամբ։ Ապա տեղափոխվել է «Գոմելի» ավագ թիմ, որտեղ ոչ մեծ ընդմիջումով խաղացել է մինչև 2005 թվականը։ Դրանից հետո նա հանդես է եկել Խարկովի «Մետալիստ» ակումբում։ 2007 թվականի դեկտեմբերի 31-ին ավարտվել է ակումբի հետ նրա պայմանագրի ժամկետը, իր վերջին հանդիպումը «Մետալիստի» կազմում անցկացրել է 2007 թվականի դեկտեմբերի 1-ին ընդդեմ «Զակարպարտիեի» (1:0) ։ 2008 թվականին նա տեղափոխվել է Դոնեցկի «Մետալուրգ» ակումբ և կնքել երեք տարվա պայմանագիր 2+1 համակարգով։ Առաջին հանդիպումը տեղի է ունեցել 2008 թվականի մարտի 2-ին ընդդեմ Զապորոժիեի «Մետալուրգ» ակումբի (0:1) ։
Բելառուս Ալեքսանդր Դանիլովը վերադարձել է 2011 թվականի աշնանը և մրցաշրջանն ավարտել «Գոմելում»։ 2012 թվականի մարտի սկզբին ստորագրել է երկու տարվա պայմանագիր Մինսկի «Դինամո» ակումբի հետ ։ Մինսկի ակումբում անցկացրած երկու մրցաշրջանների ընթացքում մասնակցել է 56 հանդիպման՝ խփելով երեք գոլ և կատարելով ութ գոլային փոխանցում։ Հունվարի սկզբին Դանիլովը հեռացել է Մինսկի ակումբից պայմանագրի ժամկետը վերջանալու պատճառով ։ 2015 թվականին նա վերադարձել է «Գոմել» ակումբ։
Արտաքին հղումներ
Կատեգորիա:Բելառուս ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Ֆուտբոլի պաշտպաններ
Ֆրանսիայի ինստիտուտ
Ֆրանսիայի ինստիտուտ (Institut de France), Ֆրանսիայի հիմնական պաշտոնական ուսումնական հաստատությունը, որը միավորում է հինգ ազգային ակադեմիաներ.
Շենք
Կարդինալ և նախարար Ջուլիո Մազարինին 1661 թվականի մարտի 6-ի իր կտակով նշանակալի միջոցներ է փոխանցել երիտասարդ թագավոր Լյուդովիկոս XIV-ին՝ կառուցելու քոլեջի շենք ազնվականական տոհմերի վաթսուն ներկայացուցիչների համար այն գավառներից, որոնց միավորվել են թագավորական իշխանությամբ Վեստֆալյան (1648) և Պիրենեյան (1659) հաշտության պայմանագրերով (այդտեղից էլ վերցվել է անվանումը՝ Չորս ազգերի քոլեջ, որոնք էին՝ Արտուա, Էլզաս, Պիներոլո և Ռոսելյո) ։ Մազարինին ցանկություն է հայտնել թաղվել քոլեջի մատուռում (ինչպես իր նախորդ կարդինալ Ռիշելյեն Սորբոննայում), ինչպես նաև ապագա քոլեջին է ժառանգել իր անձնական գրադարանը ։
Ժան Բատիստ Կոլբերը հանձնարարել է թագավորական ճարտարապետ Լուի Լե Վոյի կազմել քոլեջի պլանը՝ առաջարկելով այն կառուցել Լուվրի դիմաց՝ Սենայի մյուս ափին։ Շինարարությունն կատարվել է 1662 թվականից մինչև 1688 թվականը։ Մազարինիի գրադարանը բացվել է 1682 թվականին քոլեջի շենքի արևելյան թևում։
Ֆրանսիական մեծ հեղափոխության ժամանակ՝ 1796 թվականից, շենքում տեղակայվել է Փարիզի երեք կենտրոնական բարձրագույն դպրոցներից մեկը ՝ «Չորս ազգերի կենտրոնական դպրոցը»։ Դպրոցը փակվել է 1802 թվականին, իսկ 1805 թվականին կայսր Նապոլեոն Բոնապարտը քոլեջի շենքում տեղավորել է Ֆրանսիայի ինստիտուտը։
Ինստիտուտ
Նախքան Ֆրանսիական մեծ հեղափոխությունը երկրում գործել են հինգ ինքնուրույն ակադեմիաներ՝ Ֆրանսիական, գրությունների ու մեդալների, բնական գիտությունների, գեղանկարչության ու քանդակագործության, ճարտարապետության։ Դրանք կազմալուծվել են 1793 թվականի Ազգային կոնվենտով։
Գիտությունների ու արվեստի ազգային ինստիտուտը հիմնադրվել է Ֆրանսիայի սահմանադրության 1795 թվականի օգոստոսի 22-ի 298 հոդվածի համաձայն՝ «գտածոների հավաքման և արվեստների ու գիտության կատարելագործման» համար։ 1795 թվականի հոկտեմբերի 25-ի (համարվում է Ֆրանսիայի ինստիտուտի հիմնադրման ամսաթիվ) օրենսդիր ակտով ստեղծվել է երեք դասարան (բաժին).
Նապոլեոն Բոնապարտի կոնսուլական դեկրետով 1803 թվականին փակվել է բարոյական և քաղաքական գիտությունների դասարանը, իսկ գրականության և արվեստների դասարանի փոխարեն հիմնադրվել են երեք նոր դասարաններ՝ ֆրանսերեն լեզվի ու բանասիրության, հնագույ պատմության ու գրականության, գեղեցիկ արվեստների։ 1806 թվականին Գիտությունների ու արվեստի ազգային ինստիտուտը վերանվանվել է Ֆրանսիայի ինստիտուտի ։ 1816 թվականին դասարանները նորից կոչվել են ակադեմիա։ 1832 թվականին Ֆրանսիայի ինստիտուտի կազմում վերստեղծվել է Բարոյական և քաղաքական գիտությունների ակադեմիան, և ինստիտուտի ենթակառուցվածքն ստացել է հինգ ակադեմիաների տեսք, ինչը պահպանվում է մինչ օրս ։
Գործունեություն
Եռամսյակը մեկ անգամ անցկացվում է բոլոր ակադեմիաների ընդհանուր ժողով՝ քննարկելու համար ընդհանուր հարցեր։ Նոր անդամների ընտրության արդյունքները, որոնց վերաբերյալ որոշումներ են կայացվում յուրաքանչյուր ակադեմիայի ժողովներում, հաստատվում են Ֆրանսիայի նախագահի կողմից։
Արտաքին հղումներ
Կատեգորիա:Գիտությունների ակադեմիաներ Կատեգորիա:Ազգային ակադեմիաներ Կատեգորիա:Գմբեթներ
Խոսե Մարիա Խիմենես (ֆուտբոլիստ)
Խոսե Մարիա Խիմենես դե Վարգաս (José María Giménez de Vargas, հունվարի 20, 1995, Տոլեդո, Կանելոնես, Ուրուգվայ), ուրուգվայցի ֆուտբոլիստ, Ուրուգվայի հավաքականի և «Ատլետիկո Մադրիդի» կենտրոնական պաշտպան։
Դանուբիո
Խիմենեսը իր առաջին մասնագիտական խաղը անցկացրել է Ուրուգվայի առաջնության «Դանուբիո» ակումբի կազմում, 2012 թվականի նոյեմբերի 17-ին, «Ռիվեր Փլեյթի» դեմ խաղում (0-2) ։
Ատլետիկո Մադրիդ
2013 թվականի ապրիլի 25-ին «Ատլետիկո Մադրիդը» 900 000 եվրոյով գնեց Խիմենեսին, իսկ 2013-14 մրցաշրջանի սկզբին նա միացավ իր նոր ակումբին ։
Սեպտեմբերի 14-ին Խիմենեսը Լա Լիգայում նշեց իր դեբյուտը՝ 4-2 հաղթելով «Ալմերիա» ակումբին։
Միջազգային կարիերա
Խոսեն Ուրուգվայի երիտասարդական հավաքականի կազմում նվաճել է 2013 թվականի աշխարհի երիտասարդական առաջնության արծաթե մեդալներ։ Ուրուգվայի ազգային հավաքականի կազմում իր նորամուտը նշել է 2013 թվականի սեպտեմբերի 10-ին Կոլումբիայի հավաքականի դեմ խաղում։ Հետագայում ևս երեք անգամ խաղաց հավաքականում։ Օսկար Տաբարեսը, չնայած ակումբում Խիմենեսի խաղային փորձի բացակայությանը, նրան հրավիրեց 2014 թվականի մարտի 5-ին կայանալիք Ավստրիայի հավաքականի դեմ խաղին (1-1)։ Խիմենեսը հայտնվեց 2014 թվականի աշխարհի առաջնությանը ընդգրկված ուրուգվայցի ֆուտբոլիստների հայտացուցակում ։ Խիմենեսը մրցաշարում հաջողությամբ ելույթ ունեցավ, ուրուգվայցիները դուրս եկան 1/8 եզրափակիչ, որտեղ պարտվեցին Կոլումբիային։ Դրանից հետո Խիմենեսը լավագույնն էր Ասիայում տեղի ունեցած ընկերական խաղերի շարքում։ Սեպտեմբերին տեղի ունեցած Հարավային Կորեայի դեմ ընկերական խաղում նա խփեց իր առաջին միջազգային գոլը (1-0) ։ 2014 թվականի արդյունքներով Խիմենեսը «Ատլետիկոյի» իր խաղընկեր Դիեգո Գոդինի (ԱԱ-2014-ի Ուրուգվայի ավագ) հետ ճանաչվեց արտերկրում հանդես եկող Ուրուգվայցի լավագույն ֆուտբոլիստ։
Արտաքին հղումներ
Կատեգորիա:Ուրուգվայցի ֆուտբոլիստներ Կատեգորիա:Ուրուգվայի հավաքականի ֆուտբոլիստներ Կատեգորիա:Ատլետիկո Մադրիդի ֆուտբոլիստներ Կատեգորիա:Ֆուտբոլի պաշտպաններ Կատեգորիա:2018 թվականի ֆուտբոլի աշխարհի առաջնության մասնակիցներ Կատեգորիա:Լա Լիգայի ֆուտբոլիստներ
Չերմասոլա
Չերմասոլա (Чермасола), գետ Ռուսաստանում, հոսում է Վոլոգդայի մարզում, Չերեպովեցկի շրջանում։ Գետաբերանը տեղակայված է Յագորբա գետի ձախ ափում՝ 17 կմ հեռավորության վրա։ Գետի երկարությունը 25 կմ է։ Ավազանի տարածքը 148 կմ² է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Մոլոգա գետն է։ Գետի գետային ավազանը՝ Վերին Վոլգայից մինչև Կույբիշի։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Վերին Վոլգայի ավազանային շրջանի գետեր
Պլանտագենետների հարստություն
Պլանտագենետների հարստություն, (House of Plantagenet) թագավորական հարստություն, որը սկիզբ է առել Ֆրանսիայի Անժու տարածաշրջանից։ Ժամանակակից պատմաբանները Պլանտագենետներ անվանումը օգտագործում են չորս փոխկապակցված թագավորական ընտանիքները բնորոշելու համար։ Այդ ընտանիքներն են Անգևիններ, որոնք նաև եղել են Անժուի իշխաններ, որից հետո տեղափոխվել են Անգլիա և Պլանտագենետների երկու ենթաճյուղերը, Լանկեստերների և Յորքերի հարստությունները։ Ընտանիքի անդամները եղել են Անգլիայի թագավորներ 1154 թվականինց մինչև 1485 թվականը, երբ Ռիչարդ III-ը սպանվեց ճակատամարտում։
Պլանտագենետների օրոք Անգլիան վերափոխվեց։ Պլանտագենետ թագավորները հաճախ ստիպված էին զիջումների գնալ ճնշման ներքո, օրինակ Ազատությունների մեծ խարտիան։ Այն տվեց սահմանափակ թագավորական իշանություն ֆինանսական և ռազմական աջակցության փոխարեն։ Թագավորը այլև ամենամեծ իշանությամբ անձը չէր երկրում, և նրան չէին պատկանում դատարանը, ֆեոդալական տրիբունան և ռազմական գործը։ Նա այժմ ուներ սահմանափակ իրավունքներ արքունիքում` գտնվելով նոր ձևավորված արդարադատական համակարգի վերահսկողության ներքո։ Այս ընթացքում հակամարտություններ տեղի ունեցան ֆրանսիացիների, շոտլանդացիների, ուելսցիների և իռլանդացիների հետ և հիմնադրվեց անգլերենը, որպես հիմնական լեզու։
Պլանտագենետների և նրա երկու ենթաճյուղեր Լանկեստերների և Յորքերի միջև հակամարտությունը վերաճեց Սպիտակ և կարմիր վարդերի պատերազմի, որը տևեց տասնամյակներ և կիզակետին հասավ 1485 թվականին Բոսֆորտի ճակատամարտում, որտեղ սպանվեց Պլանտագենետների վերջին թագավոր Ռիչարդ III-ը։ Նրան փոխարինեց Լանկեստերներից Հենրի VII-ը, ով հինգ ամիս անց ամուսնացավ Եղիսաբեթ Յորքեցու հետ` դրանով ավարտելով Վարդերի պատերազմը և սկիզբ դնելով Թյուդորների հարստությանը։
Պլանտագենետ
Ռիչարդ Յորքեցի, Յորքի 3-րդ դուքսը հաստատեց Պլանտագենետը որպես իր ընտանիքի անվանում 15-րդ դարում։ Պլանտեգենեստ-ը (կամ Պլանտե Գենեստ) եղել է նրա նախնի Ժուֆրուայի մականունն էր, ով Անժուի իշխանն էր և Նորմանդիայի դուքսը։ Կա մի քանի տեսություն նրա մականվան թարգմանության վերաբերյալ միջնադարյան լատիներենից ։ Անհայտ է ինչու է Ռիչարդը ընտրել այս հատուկ անվանումը, չնայած Սպիտակ և կարմիր վարդերի պատերազմի ժամանակ Ռիչարդը մեծ դեր էր տալիս իր տոհմական կապին։ Անվանման վաղեմի օգտագործումը Ժուֆրուայի բոլոր տղամարդ հետնորդների կողմից ընդունված էր նաև Թյուդորների կողմից Միայն 17-րդ դարից սկսված պատմաբանները սկսեցին լայնորեն օգտագործել այս անվանում ։
Ծանոթագրություններ
Կատեգորիա:Եվրոպական թագավորական ընտանիքներ Կատեգորիա:Ֆրանսիացի ազնվական ընտանիքներ Կատեգորիա:Կաթոլիկ միապետներ Կատեգորիա:Պլանտագենետների հարստություն
Գրիգոր Հարությունյան (հաղորդավար)
Գրիգոր Գևորգի Հարությունյան, հայ հաղորդավար, մեկնաբան։
Կենսագրություն
Գրիգոր Հարությունյանը ծնվել է 1956 թվականի դեկտեմբերի 21-ին, Երևանում։ 1979 թվականին ավարտել է Երևանի ժողովրդական տնտեսության ինստիտուտը։ Նույն թվականին հրավիրվել է Հայաստանի պետական հեռուստատեսություն` աշխատելու որպես հաղորդավար։ Այդ արվեստում նրա ուսուցիչը եղել է հաղորդավար Աիդա Ներսիսյանը։ 1991-1993 թվականներին եղել է ՀՀ հեռուստատեսության և ռադիոյի լրագրող և «Լրաբեր» լրատվական ծրագրի մեկնաբան, 1993 թվականին՝ հեռուստատեսության հաղորդավարների բաժնի վարիչը։ Եղել է «Արմենիա» հեռուստաընկերության «Ժամը» լրատվական ծրագրի ղեկավար և մեկնաբան։ 2001-2003 թվականներին աշխատել է «Երևան» հեռուստաընկերությունում՝ որպես հաղորդման հեղինակ և վարող։ 2012-2015 թվականներին աշխատել է «Կենտրոն» հեռուստաընկերությունում՝ որպես «Էպիկենտրոն» լրատվական ծրագրի մեկնաբան։
Արտաքին հղումներ
Կատեգորիա:1956 ծնունդներ Կատեգորիա:Դեկտեմբերի 21 ծնունդներ Կատեգորիա:Երևան քաղաքում ծնվածներ Կատեգորիա:Հայ հաղորդավարներ Կատեգորիա:ՀՊՏՀ շրջանավարտներ
Թոմմի Ռոու
Թոմաս Դեյվիդ, (Թոմմի) Ռոու, ամերիկացի ռոք և փոփ երաժիշտ, երգահան ։
Լավագույնս հիշվում է իր «Sheila» (1962) և «Dizzy» (1969) հիթերով։ 1960-ականների վերջերին Ռոուին «հիմնականում ընկալում էին որպես նախատիպային  բաբլգամ արտիստի, բայց, հատկապես, իր վաղ կարիերայի ճանապարհին նա գերազանցեց անգամ  հռչակ ունեցող որոշ ռոք երաժիշտների», այսպես է իր մասին գրել Allmusic երաժշտական տվյալների բազայի ժուռնալիստ Բիլ Դահլը ։
Կենսագրություն
Ծնվել և մեծացել է Ամերիկայի Միացյալ Նահանգների Ջորջիա նահանգի Ատլանտա մայրաքաղաքում, որտեղ էլ հաճախել է Բրաուն ավագ դպրոց ։ Դպրոցն ավարտելուց հետո աշխատանքի է անցել Գլխավոր էլեկտրահաղորդալարերի զինվորական կայանում։
1962 թվականին Միացյալ Նահանգներում և Ավստրալիայում իր «Sheila» երգով արժանացել է առաջին տեղին «Բիլբոուրդ» հիթ թեժ տասնյակում։ «Շեյլա» երգի մասսայական վաճառքը նշանակում էր, որ մինչև 1969 թվականը Ձայնագրող ընկերությունների ամերիկյան ասոցիացիան այն չի ներկայացնի երաժշտական ձայնագրման հատուկ մրցանակին ։
Երբ 1962 թվականին «Շեյլա» երգը դարձավ հիթ, «ABC Փարըմաունթ» ձայնագրման կենտրոնը խնդրեց Ռոուին շրջագայել հռչակ ու առաջընթաց ձեռք բերելու համար։
Նա ցանկություն չուներ թողնելու իր անվտանգության աշխատակցի աշխատանքը Գլխավոր զինկայանում, քանի դեռ «ABC Փարըմաունթ» ձայնագրման կենտրոնը չառաջարկեց նրան 5000 դոլար գումար ։
Այնուամենայնիվ 1963 թվականի մարտին Միացյալ Թագավորության NME բրիտանական երաժշտական ամսագիրը, որն այժմ երաժշտական լրատվական կայք է, հայտարարեց, որ Թոմաս Ռոուն և ամերիկացի կիթառահար, վոկալիստ Քրիս Մոնտեսը The Beatles խմբի և իր երկրպագուների կողմից ստացել են 21 օրյա շրջագայության առաջարկ Միացյալ Թագավորությունում ։ Արդեն տարեվերջին Ռոուն թոփ տասնյակում էր իր «Everybody» երգով, որը Միացյալ Նահանգներում մտավ թոփ եռյակի մեջ, իսկ Միացյալ Թագավորությունում  իններորդ հորիզոնականում էր։ Ամերիկացի երգահան Մերլ Քիլգորի կողմից գրված «The Folk Singer» երգը, որը կատարեց երգիչը, ևս դարձավ հանրաճանաչ  UK Singles Chart  (սինգլների պաշտոնական հիթ-շքերթ Մեծ Բրիտանիայում) հիթ-շքերթում՝ գրավելով չորրորդ հորիզոնականը ։ Իր ընկեր՝ Ռոյ Օրբիսոնի հրավերով Ռոուն կատարեց ավելի բարեհաջող հյուրախաղեր դեպի Միացյալ Թագավորություն, որտեղ հանդես եկավ բազում հյուրախաղերով։ Այնուհետև նա տեղափոխվեց Անգլիա, որտեղ էլ ապրեց մի քանի տարի։
1960-ականներին նա ունեցավ ավելի քան 40 հիթ երգեր։ 1966 թվականին «Sweet Pea» երգը Միացյալ Նահանգներում 8-րդ հորիզոնականում հայտնվեց, իսկ Կանադայում առաջին հորիզոնականում էր
1969 թվականին իր «Dizzy» երգը առաջին տեղում էր Բրիտանական UK Singles Chart հիթ-շքերթում, Կանադայում, ինչպես նաև առաջին տեղում էր ԱՄՆ-ի ամենամեծ պաշտոնական Billboard Hot 100 հիթ-շքերթում ։ Այս անդրատլանտյան չարտերը գլխավորող երգիչը վաճառել է ավելի քան երկու միլիոն սկավառակի օրինակ մինչև 1969 թվականի ապրիլի կեսերը՝ երրորդ անգամ արժանանալով ոսկե սկավառակ մրցանակի
Ռոուն խաղացել է էպիզոդներում նաև ամերիկյան Green Acres սիթքոմում։
Իր վերջնական հաղթանակը պարգևեց ամերիկացի երաժիշտ Ֆրեդի Ուելլերի կողմից գրված «Jam Up and Jelly Tight» երգը, որն էլ իր հետ բերեց չորրորդ ոսկյա սկավառակի ձայնագրությունը՝ գրավելով 8-րդ տեղը Միացյալ Նահանգներում և 5-րդ տեղը՝ Կանադայում ։
Չնայած իր երաժշտական ոճը որոշակի անկում էր ապրում 1970-ականների երաժշտական շուկայում, այնուամենայնիվ երգիչը շարունակում էր ներկայանալ զանազան համերգային ելույթներով, հանդիպումներով, երբեմն էլ ներկայանալով 60-ականների նոստալգիկ ռոք երգիչներով ինչպիսիք են Ֆրեդի Քենոնը և Բոբբի Վիին։ Նա ձայնագրել էր բազմաթիվ սինգլներ 1970-ականների վերջերին և 1980-ականներին արդեն գրավել էր երաժշտական շուկան։ 1986 թվականին Ռոուն ընդգրկվեց Ջորջիա նահանգի Georgia Music Hall of Fame կառույցում, և տվյալ ժանրում իր առաջին ներդրումը ճանաչվել է  Rockabilly Hall of Fame կազմակերպության կողմից։
Ռոուի ինքնակենսագրությունը առաջին անգամ հրատարակվել է 2016 թվականին, որի հեղինակը Մայքլ Ռոբերտ Գրիգորյանն է, իսկ գիրքը վերնագրված է «From Cabbagetown to Tinseltown and places in between»:
2018 թվականի փետրվարի 7-ին իր ֆեյսբուքյան էջում պաշտոնապես հայտարարեց իր բեմը թողնելու մասին. «Այսօր ես հայտարարում եմ իմ բեմից հեռանալու մասին։ Ես այնքան շատ, հիանալի հիշողություններ ունեմ երաժշտության ու իմ երկրպագուների հետ կապված, ովքեր տարիներ շարունակ ինձ վստահել ու սատարել են։ Ճիշտն ասեմ՝ 55 տարի շարունակ։ Ինձ համար մեծ պարգև է այս ողջ ժամանակը ձեզ հետ կիսելը։ Հուսով եմ՝ իմ երաժշտությունը շարունակելու է ժպիտ պարգևել ձեր սրտերին և ուրախություն ձեր կյանքին։ Ես ձեզ հետ կհաղորդակցվեմ մեր ֆեյսբուքյան էջի միջոցով։ Իսկ հիմա ես դուրս գամ պլանավորված համերգների և հարցազրույցների ուշադրության կենտրոնում լինելուց։                                                                              Կրկին շնորհակալ եմ ձեզ ձեր հավատարմության համար։ Սիրում եմ բոլորիդ և թո՛ղ Աստված օրհնի ձեզ։ Թոմմի»։ 2019 թվականի հունիսի 25-ին The New York Times ամսագիրը Թոմմի Ռոուին հարյուրավոր այլ արվեստագետների հետ ներառել է այն ցուցակի մեջ, ում նյութերն, ըստ ամսագրի, ոչնչացվել են 2008 թվականին Universal Studio կինոստուդիայում  հրդեհի ժամանակ ։
Սկավառակագրություն
Հիմնական հոդված։ Թոմմի Ռոուի սկավառակագրությունը
Ժառանգություն
The Beatles խմբի ''Live! at the Star-Club in Hamburg, Germany; 1962'' ալբոմը, որը ձայնագրվել է Համբուրգում 1962 թվականին։ Այն ձայնագրվել է մինչև խմբի աշխարհահռչակ  դառնալը,որի մեջ ներառված էր "Sheila" երգի տարբերակներից մեկը։
Արտաքին հղումներ
Կատեգորիա:1942 ծնունդներ Կատեգորիա:Ապրող անձինք Կատեգորիա:Ամերիկացի փոփ երգիչներ Կատեգորիա:Ամերիկացի երաժիշտներ Կատեգորիա:Ամերիկացի երգահաններ
Չերնուխա (Կոնոմայի վտակ)
Չերնուխա (Чернуха), գետ Ռուսաստանում, հոսում է Վոլոգդայի մարզում, Չերեպովեցկի շրջանում։ Գետաբերանը տեղակայված է Կոնոմա գետի ձախ ափում՝ 22 կմ հեռավորության վրա։ Գետի երկարությունը 12 կմ է։
Ջրային գրանցամատյանի տվյալներ
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Վերին Վոլգայի ավազանային շրջանի գետեր
Կերամիկական դանակ
Կերամիկական դանակ, պատրաստված կարծր կերամիկայից, որպես կանոն, ցիրկոնիումի երկօքսիդի հիմքի վրա, չոր մամլման, ճնշման և երկարատև թրծման ճանապարհով։
Պատմություն
Կերամիկական դանակների արտադրությունը սկսվել է 1985 թվականից Ճապոնիայում Kyocera ընկերության կողմից ։
Տեխնոլոգիա
Կերամիկական դանակների արտադրության հումք է հանդիսանում ցիրկոն միներալը, որից պատրաստվում է ցիրկոնիումի երկօքսիդը։ Փոշին մամլվում է կաղապարների մեջ, ինչից հետո կիսահումքը ենթարկվում է երկարատև թրծման 1500 ˚C ջերմաստիճանի տակ (2 օրից ոչ պակաս)։ Կերամիկական դանակների սայրը կարող է լինել սպիտակ կամ սև գույնի։ Սև սայր ունեցող դանակների հումքի մեջ ավելացվում է հատուկ գունանյութ և պատրաստվում են ավելի երկար ժամանակ, այդ պատճառով այդ դանակները ավելի դիմացկուն են և ավելի թանկարժեք ։
Հատկանիշներ
Մոոսի սանդղակով կերամիկական դանակի սայրի կարծրությունը տատանվում է 8,2 – 8,5-ի միջև։ Միևնույն ժամանակ կերամիկան բավականին փխրուն է և զգայուն հարվածների և անկումների նկատմամբ։ Կերամիկական դանակով չի կարելի կտրել պինդ, կարծր և շատ խիտ ապրանքներ, ինչպիսիք են սառեցված կիսաֆաբրիկատները, միսը կամ փշերով ձուկը։ Վտանգավոր է այդ դանակների օգտագործումը հաստ կեղև ունեցող մրգերի և բանջարեղենի կտրատման համար (ձմերուկ, սեխ և այլմ)։ Դանակով չի կարելի կատարել հատող հարվածներ, ինչպես նաև կտրել պինդ մակերևույթի վրա։ Սայրը քիմիապես չեզոք է համարվում, կտրելուց հետո այն չի թթվեցնում մթերքները, ինչի շնորհիվ դրանք երկար ժամանակ չեն սևանում ։ Ի համեմատ մետաղական դանակների, կերամիկայից պատրաստված սայրը կոռոզիայի չի ենթարկվում և երկար ժամանակ սուր է մնում ։
Ծանոթագրություններ
Կատեգորիա:Դանակներ Կատեգորիա:Խոհանոցային դանակներ
Դոն Մասեդու Կոստա
Դոն Մասեդու Կոստա (Dom Macedo Costa), համայնք Բրազիլիայում՝ Բաիա նահանգի կազմում։ Գտնվում է Ագլոմերացիա Սոլվադոր մարզում։ Մտնում է Սանտու Անտոնիու դի Ժեզուցի գավառի կազմի մեջ։ Բնակչությունը կազմում է 3634 մարդ՝ 2006 թվականի տվյալներով։ Գրավում է 93,215 կմ2 տարածք։ Բնակչության խտությունը՝ 39,0 մարդ/կմ²։
Վիճակագրություն
Կատեգորիա:Բրազիլիայի բնակավայրեր Կատեգորիա:Բաիա նահանգի բնակավայրեր
Հողի ջրային ռեժիմ
Հողի ջրային ռեժիմ, երևույթների ամբողջություն, որով որոշում են հողում խոնավության կուտակումը, տեղաշարժը, ծախսը և օգտագործումը։ Տեղաշարժը ռեժիմի հողառաջացման և հողի բերրիության կարևորագույն գործոն է։ Խոնավության հիմնական աղբյուրը մթնոլորտային տեղումներն են, երբեմև նաև մոտակայքի ստորգետնյա ջրերը, իսկ ջրովի երկրագործական շրջաններում՝ ոռոգումը։ Մթնոլորտային տեղումների և ձնհալի ջրերը կարող են մասամբ հոսել՝ առաջացնելով մակերևութային ջրհոսք, իսկ մյուս մասը թափանցում է հողի մեջ։ Հողի խոնավությունը կարող է լինել գոլորշու, հեղուկ և կարծր (սառույց) վիճակներում։ Դրա շարժունակությունը և բույսերի համար մատչելիությունը կախված է հողի կարծր մասնիկների հետ նրա ունեցած կապից, ծակոտիների մեծությունից և կառուցվածքից դրանց ջրալեցունության աստիճանից և բնույթից։ Տարբերում են կապված, որը պահվում է կլանող (սորբող) ուժերով և գործնականում անմատչելի է բույսերին, ու ազատ ջուր, որը գտնվում է հողի ծակոտիներում։ Հողի ազատ խոնավությունը կարող է լինել գրավիտացիոն, որն առավելապես շարժվում է ծանրության ուժերի շնորհիվ։ Ստորգետնյա ջրերի վրա տեղադրված է մազանոթային եզրաշերտի գոտին, որի խոնավությունը հեշտությամբ է տեղափոխվում մազանոթային ուժերի ազդեցության տակ, և այն մատչելի է բույսերի համար։ Խոնավության առկայությունն այս գոտում համապատասխանում է հողի մազանոթային խոնավունակությանը։ Եթե ստորգետնյա ջրերը գտնվում են խորքում, ապա հողի վերին շերտում առանձնանում է կախված ջրերի գոտի, որի առավելագույն պարունակությունը համապատասխանում է հողի նվազագույն խոնավունակությանը։ Գոտու խոնավության մի մասը նույնպես մատչելի է բույսերին։ Հողի մազանոթային և նվազագույն խոնավունակություններն ունեն ագրոարտադրական կարևոր նշանակություն, որովհետև դրանցով որոշում են հողի խոնավության հաստատուն պաշարի առավելագույն մեծությունը (դաշտային խոնավունակություն)։ Հողի խոնավության աստիճանով են պայմանավորված բույսերի ջրումը և միկրոկենսաբանական պրոցեսները։ Երկրագործության կարևորագույն խնդիրն է բույսերի համար հողում ստեղծել նպաստավոր ջրային ռեժիմ (խոնավության կուտակումով, ջրի արդյունավետ օգտագործումով, անհրաժեշտության դեպքում՝ հողերի ոռոգումով կամ չորացումով և այլն)։ Առանձնացնում են սառածության, լվացման, պարբերական լվացման, չլվացման, դեսուկտիվ-ներհոսող և ոռոգող ջրային ռեժիմի տիպերը։ Հողի ջրային ռեժիմը կախված է հողի հատկություններից, կլիմայից, եղանակի պայմաններից, մշակվող բույսերի առանձնահատկություններից և ագրոտեխնիկայից։ Ցանքի ճիշտ ժամկետները և պարարտացումը կարևոր են հողի խոնավության պաշարների արդյունավետ օգտագործման համար։ Հողի ջրային ռեժիմի կանոնավորման նպատակն է բույսերի արմատների հորիզոնում ամբողջ վեգետացիայի ընթացքում պահպանել խոնավության բավարար քանակ։ Շատ կարևոր է, որպեսզի հողի ծակոտիների մի մասը մնա օդով զբաղված, որն անհրաժեշտ է բույսերի կյանքի և մանրէների բնականոն կենսագործության համար։ Դրան հասնում են ագրոմելիորացիայի և ագրոտեխնիկական միջոցառումների կիրառումով։
Կատեգորիա:Հող Կատեգորիա:Հողագիտություն
Բայ Յուն (պանդա)
Բայ Յուն, ծնվել է 1991 թ.- ի սեպտեմբերի 7-ին, իգական սեռի Մեծ պանդա է, որը գտնվում է Սան Դիեգո կենդանաբանական այգում։ Բայ Յունը Չինաստանի Վոլոնգ Մեծ Պանդա հետազոտական կենտրոնի առաջին հաջող ծննունդն էր ։ 1996 թ.-ի սեպտեմբերից մինչև 2019 թ.-ի մայիս Բայ Յուն ապրում էր Սան Դիեգո կենդանաբանական այգում ։ 2012 թ.-ին ծնվեց Բայ Յունի վեցերորդ ձագը, որը Սան Դիեգոյի կենդանաբանական այգի ժամանելուց հետո համարվում էր առավել պահպանված պանդաներից, որոնք ծնվել են Չինաստանի սահմաններից դուրս բուծման հաստատություններում։ 2019 թ.-ի մայիսին Բայ Յունը իր վեցերորդ ձագի հետ վերադարձավ Չինաստան, քանի որ պանդաների 23 տարվա պահպանման վարկը ավարտվել էր Չինաստանի և «Սան Դիեգո» կենդանաբանական այգու միջև։